ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_ -ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԴԵԿՏԵՄԲԵՐԻ 22-Ի N 828-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

N \_\_\_\_\_ - Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2009 թվականի դեկտեմբերի 22-ի «Ամենամսյա դրամական օժանդակություն սահմանելու մասին» N 828-Ն որոշման (այսուհետ՝ որոշում) մեջ կատարել հետևյալ փոփոխությունները.

1) որոշման 2-րդ կետում «15 000 դրամ» բառերը փոխարինել «50 000 ՀՀ դրամ» բառերով.

2) որոշման 3-րդ կետի 3-րդ և 5-րդ ենթակետերն ուժը կորցրած ճանաչել.

3) որոշման 5-րդ կետում «Արցախի Հանրապետության աշխատանքի, սոցիալական հարցերի և վերաբնակեցման» բառերը փոխարինել «Արցախի Հանրապետության աշխատանքի, սոցիալական և միգրացիայի հարցերի» բառերով.

4) որոշմամբ հաստատված թիվ 1 հավելվածի՝

ա. 3-րդ կետում «Արցախի Հանրապետության աշխատանքի, սոցիալական հարցերի և վերաբնակեցման նախարարության (այսուհետ՝ նախարարություն) աշխատակազմի սոցիալական ծառայության համապատասխան տարածքային գործակալության (այսուհետ՝ գործակալություն)» բառերը փոխարինել «Արցախի Հանրապետության աշխատանքի, սոցիալական և միգրացիայի հարցերի նախարարության աշխատակազմի «Միասնական սոցիալական ծառայություն» գործակալության համապատասխան տարածքային բաժնի (այսուհետ՝ տարածքային բաժին)» բառերով,

բ. 4-րդ, 8-րդ, 12-րդ, 15-րդ, 16-րդ կետերում «գործակալություն» բառերը և դրանց համապատասխան հոլովաձևերը փոխարինել «տարածքային բաժին» բառերով և դրանց համապատասխան հոլովաձևերով,

գ. 8-րդ կետից հանել «, որը հաշվառվում է դրամական օժանդակության գործերի հաշվառման մատյանում» բառերը,

դ. 13-րդ կետում «Գործակալության» բառը փոխարինել «Տարածքային բաժնի» բառերով,

ե. 14-րդ կետն ուժը կորցրած ճանաչել.

5) որոշմամբ հաստատված թիվ 2 հավելվածի՝

ա. «գործակալություն» բառերը և դրանց համապատասխան հոլովաձևերը փոխարինել «տարածքային բաժին» բառերով և դրանց համապատասխան հոլովաձևերով,

բ. «Գործակալության աշխատակից» բառերը փոխարինել «Տարածքային բաժնի աշխատակից» բառերով.

6) որոշմամբ հաստատված թիվ 3 և թիվ 5 հավելվածներն ուժը կորցրած ճանաչել.

7) որոշմամբ հաստատված թիվ 4 հավելվածի՝

ա. «գործակալություն» բառերը և դրանց համապատասխան հոլովաձևերը փոխարինել «տարածքային բաժին» բառերով և դրանց համապատասխան հոլովաձևերով,

բ. «Գործակալության պետ» բառերը փոխարինել «Տարածքային բաժնի պետ» բառերով:

1. Սույն որոշումն ուժի մեջ է մտնում 2022 թվականի հունվարի 1-ից:

«Հաստատում եմ»

ԱՐՑԱԽԻ ՀԱՆՐԱՊԵՏՈՒԹՅԱՆ

ՆԱԽԱԳԱՀ Ա. ՀԱՐՈՒԹՅՈՒՆՅԱՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԴԵԿՏԵՄԲԵՐԻ 22-Ի N 828-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Ընթացիկ իրավիճակը և իրավական ակտի ընդունման անհրաժեշտությունը

Նախագծի ընդունումը պայմանավորված է երկու և ավելի զոհ ունեցող ընտանիքների սոցիալական վիճակի բարելավման անհրաժեշտությամբ:

2. Առկա իրավիճակը

Գործող որոշմամբ երկու և ավելի զոհ ունեցող ընտանիքներին տրվող ամենամսյա դրամական օժանդակության չափը, յուրաքանչյուր զոհի հաշվարկով, կազմում է 15 000 ՀՀ դրամ:

3. Կարգավորման նպատակները

Նախագծով առաջարկվում է երկու և ավելի զոհ ունեցող ընտանիքներին տրվող ամենամսյա դրամական օժանդակության չափը, յուրաքանչյուր զոհի հաշվարկով, 2022 թվականի հունվարի 1-ից բարձրացնել` սահմանելով 50 000 ՀՀ դրամ:

4. Ակնկալվող արդյունքը

Նախագծի ընդունման դեպքում երկու և ավելի զոհ ունեցող ընտանիքներին տրվող ամենամսյա դրամական օժանդակության չափը 2022 թվականի հունվարի 1-ից, յուրաքանչյուր զոհի հաշվարկով, կսահմանվի 50 000 ՀՀ դրամ:

5. Նորմատիվ բնույթի հիմնավորվածությունը

Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ա. ՊԵՏՐՈՍՅԱՆ